Metaadatok Natura 2000 területek szakstatisztikához

OSAP - 1709

*Tájékoztató az országos jelentőségű védett természeti területekről és a „Natura 2000” területekről*

**A tájékoztató utolsó frissítése:** 2023. december 11.

1. **A szakstatisztika felelőse**

Bokor Veronika, Agrárminisztérium, Természetmegőrzési Főosztály, e-mail: [veronika.bokor@am.gov.hu](mailto:veronika.bokor@am.gov.hu), [tmf@am.gov.hu](mailto:agrarstatisztika@am.gov.hu)

1. **A szakstatisztika célja**

Az Natura 2000 területek védelmi kategóriák szerinti megoszlásának bemutatása és területalapú (hektár) kimutatása.

1. **A szakstatisztika tartalma (miből áll a statisztika)**

Natura 2000 területek hálózata AZ EURÓPAI PARLAMENT ÉS A TANÁCS 2009/147/EK IRÁNYELVE (2009. november 30.) a vadon élő madarak védelméről és a TANÁCS 92/43/EGK IRÁNYELVE (1992. május 21.) a természetes élőhelyek, valamint a vadon élő állatok és növények védelméről szóló irányelveken alapul. A Natura 2000 területek hálózata két területi kategóriákból áll össze, a különleges természet-megőrzési területekből, illetve a különleges madárvédelmi területekből.

A statisztika tartalmazza Natura 2000 területek kategóriák szerinti darabszámát, kiterjedését, valamint a területek országos megoszlását.

1. **Gyakoriság:**

Éves

1. **A szakstatisztika története:**

A Natura 2000 hálózat az Európai Unió ökológiai hálózata, melynek kijelölése EU csatlakozási kritérium volt. A Minisztérium 2004 óta tartja nyilván a területi és egyéb adatokat a Natura 2000 hálózat területeit illetően. A 14/2010. (V. 11.) KVvM r. határozza meg, hogy a területek leíró adatait, az EU által meghatározott űrlapokon tartja nyilván.

1. **Jogi alap (nemzetközi és hazai jogforrások):**

* az európai közösségi jelentőségű természetvédelmi rendeltetésű területekről szóló 275/2004. (X. 8.) Korm. rendelet
* 14/2010. (V. 11.) KvVM rendelet az európai közösségi jelentőségű természetvédelmi rendeltetésű területekkel érintett földrészletekről

1. **Tárgyidőszak (pontosan melyik napja a referencia nap, vagy mely időszakra vonatkoznak az adatok):**

A tárgyidőszakban az év utolsó napja (december 31.)

1. **Gyakoriság:**

Évente

1. **Mértékegységek:**

Natura 2000 területek kategóriák szerinti száma - db

Natura 2000 területek kiterjedése - hektár

1. **Alkalmazott osztályozások**

Az európai közösségi jelentőségű természetvédelmi rendeltetésű területekről szóló 275/2004. (X. 8.) Korm. rendeletnek megfelelően történik (különleges madárvédelmi terület, különleges természetmegőrzési terület).

1. **Felhasznált adatforrások**

Az adatgyűjtést és az adatok frissítését az Agrárminisztérium látja el a kijelölő jogszabály alapján.

1. **Közzétételi formák:** 
   1. Az állami természetvédelem hivatalos oldala

[**https://termeszetvedelem.hu/termeszetvedelmi-adatok-gyujtemenye/**](https://termeszetvedelem.hu/termeszetvedelmi-adatok-gyujtemenye/)

1. **Időszerűség:**

Az adatok tárgyidőszak utolsó napjára vonatkoztatva érhetőek el.

1. **Revíziós politika és gyakorlat:**

A területek kiterjedését a kijelölő rendelet 14/2010. (V. 11.) KvVM rendelet határozza meg. A jogszabály módosításával változik a területek kiterjedése.

1. **Koherencia és összehasonlíthatóság:**

Az adatok 2004. évtől összehasonlíthatóak területi kategóriák szerinti bontásban.

1. **Fontosabb fogalmak, módszertani kérdések**

Különleges madárvédelmi területek: az olyan közösségi szempontból jelentős természeti értékekkel rendelkező terület, amelyen meghatározott közösségi jelentőségű madárfaj, valamint jogszabályban meghatározott vonuló madárfaj jelentős állománya, illetve élőhelye található, különös tekintettel a nemzetközi jelentőségű és egyéb vizes élőhelyekre.

Különleges természet-megőrzési területek*:* olyan közösségi jelentőségű terület, amelyen közösségi jelentőségű faj jelentős állománya, élőhelye vagy közösségi jelentőségű élőhelytípus található, az Európai Unió jogi aktusával történt jóváhagyást követően a természetes élőhelyek, valamint a vadon élő állatok és növények védelméről szóló, 1992. május 21-i 92/43/EGK tanácsi irányelv (a továbbiakban: élőhelyvédelmi irányelv) 4. cikke (4) bekezdésének megfelelő természetvédelmi célkitűzés meghatározásával jogszabályban kihirdetésre került, és amelyre a kijelölés alapjául szolgáló közösségi jelentőségű fajok vagy közösségi jelentőségű élőhelytípusok természetvédelmi helyzetének helyreállítása, illetve fenntartása érdekében az e rendelet szerinti természetvédelmi előírások alkalmazandók.